
Személyiségjellemzők vizsgálata evészavarokban

Kulcsszavak: személyiségjellemzők; SCID-5-AMPD; anorexia nervosa; bulimia nervosa; falásroham-zavar
Bevezetés: Az evészavarok egyre gyakoribb elõfordulásuk és növekvõ népegészségügyi jelentõségük miatt kiemelt figyelmet kaptak az elmúlt években. Ezzel párhuzamosan egyre nagyobb érdeklõdés övezi ezen kórképek személyre szabottabb, így várhatóan eredményesebb kezelési lehetõségeit. A személyiség érintettsége jellemzõ az evészavarral élõ páciensekre, és ez kihatással lehet betegségük jövõbeni kimenetelére is.
Célkitûzés: Kutatásunkban anorexia nervosás (AN), bulimia nervosás (BN) és falásroham-zavaros (BED) páciensek személyiségjellemzõit és komorbiditásait vizsgáltuk annak reményében, hogy ezek mélyebb ismerete segítheti a szakembereket specifikusabb terápiás terv kialakításában, ezzel hatékonyabbá téve a gyógyulást.
Módszer: Kutatásunkban 5 AN, 5 BN és 5 BED páciens vett részt. A páciensektõl az adatokat személyes interjúk (SCID-5-AMPD, SCID-5-PD, M.I.N.I.) és egy online tesztcsomag segítségével nyertük ki, majd ezeket statisztikai analízis alá vetettük.
Eredmény: Szignifikáns (p<0,05) különbséget találtunk a három evészavar között a vágy és képesség a közelségre aldoménben, AN és BED között az érzelemtartomány és érzelemszabályozás aldoménben, BN és BED között az antagonizmus doménben, AN és BN között az impulzivitás területén. BMI-vel pozitívan korreláltak a vágy és képesség a közelségre, illetve az egymás kölcsönös tekintetbe vételének tükrözõdése az interperszonális viselkedésben aldomének.
Következtetés: vizsgálatunkban olyan egyedi jellegzetességeket és különbségeket találtunk AN, BN és BED páciensek személyiségjellemzõi között, melyek további vizsgálatával esetleges beavatkozási pontokat nyerhetünk a kórképek terápiájának tervezésekor.



